नारीवादी आंदोलन की दूसरी लहर के प्रमुख कारणों में से एक ‘समान अधिकार संशोधन’ की मांग भी थी। समान अधिकार संशोधन, अमेरिका के संविधान में एक प्रस्तावित संशोधन था जिसमें सभी नागरिकों के लिए बिना किसी लैंगिक भेदभाव के समान कानूनी अधिकारों को देने के लिए बनाया गया था। महिलाओं को पुरुषों के समान अधिकार देने की मांग में यह संशोधन मील का पत्थर बना। इसका पहला ड्राफ्ट एलिस पॉल और क्रिस्टल ईस्टमैन ने दिसंबर 1923 में क्रांग्रेस के सामने रखा था। साल 1972 में कांग्रेस के द्वारा पारित किया गया। इस संशोधन का इलिनोइस जैसे कुछ राज्यों ने हठपूर्वक विरोध किया।
इतिहासजानें, महिला अधिकारों के लिए हुए इन छह आंदोलन के बारे में

# जानें, महिला अधिकारों के लिए हुए इन छह आंदोलन के बारे में

महिलाओं का अपने अधिकारों के लिए आवाज उठाना, सड़कों पर धरने-प्रदर्शन, रैलियां निकालने का अपना एक विस्तृत इतिहास है। ये आंदोलन महिलाओं की स्वायत्तता बनाने, उत्पीड़न से मुक्ति और महिलाओं के अधिकारों की अलग-अलग आवाज का प्रतिनिधि करते रहे हैं।

Featured Image

प्रिय पाठक, यह लेख पढ़ने के लिए मुफ्त है और मुफ्त ही रहेगा लेकिन इसका उत्पादन करना मुफ्त नहीं है। अगर आप उस काम का समर्थन करना चाहते है जो उच्च गुणवत्ता वाले नारीवादी मीडिया कंटेंट को प्रकाशित करने के पीछे है तो कृपया फेमिनिज़म इन इंडिया के सदस्य बनें। शुक्रिया।

अधीनता, असमानता, भेदभाव, क्रांति और विरोध का अपना एक इतिहास है। इस भूगोल में महिलाएं अपने व्यक्तित्व की पहचान के लिए लंबे समय से संघर्ष करती आ रही हैं। यह संघर्ष आज भी चल रहा है। महिलाओं का अपने अधिकारों के लिए आवाज उठाना, सड़कों पर धरने-प्रदर्शन, रैलियां निकालने का अपना एक विस्तृत इतिहास है। ये आंदोलन महिलाओं की स्वायत्तता बनाने, उत्पीड़न से मुक्ति और महिलाओं के अधिकारों की अलग-अलग आवाज का प्रतिनिधि करते रहे हैं। कहां से महिलाओं ने अपने अधिकारों के लिए आवाज़ उठानी शुरू की। कैसे उन्होंने अपने दृढ़ हौसलों से पितृसत्तात्मक दुनिया में अपने लिए समानता की मांग की शुरुआत की। आइए जानते हैं महिलाओं के विद्रोह के इतिहास से जुड़े कुछ आंदोलनों के बारे में।

#### महिला अधिकार आंदोलन

महिला अधिकार आंदोलन, जिसे महिला मुक्ति आंदोलन भी कहा जाता है। यह आंदोलन एक विविध सामाजिक आंदोलन था। इसकी शुरुआत मुख्य रूप से संयुक्त राज्य अमेरिका में हुई थी। इसमें शांतिपूर्ण तरीके से गुलामी, नस्लभेद और महिलाओं को दिए गए दूसरे दर्जे जैसे मुद्दों को केंद्र में रखकर विरोध-प्रदर्शन किए गए। 1960 और 70 के दशक में महिलाओं के लिए समान अधिकारों, समान अवसर और महिलाओं के लिए निजी स्वतंत्रता की मांग की गई। महिलाओं के लिए कानूनी अधिकार जैसे संपत्ति का अधिकार, तलाक के बाद बच्चे की कस्टडी के मुद्दे उठाए गए।

कई महिलाएं पेशेवर अध्यापक थीं लेकिन 19वीं सदी तक महिलाओं के लिए कई पेशों में काम करने तक की मनाही थी। उदाहरण के लिए बहुत से राज्यों में महिलाओं को कानून पढ़ना मना था। महिलाएं लोकतंत्र में वंचित नागरिक थीं जिन्हें वोट करने का अधिकार भी नहीं था। हालांकि महिलाओं ने 1770 में ही प्रदर्शन करना शुरू कर दिया था। 1848 में न्यूयार्क के सेनेका फॉल में महिलाओं के लिए मताधिकार के लिए आंदोलन शुरू हुआ। अगले 72 वर्षों तक, अगस्त 1920 में 19वें संशोधन तक महिलाओं ने वोट के अधिकार के लिए सक्रिय रूप से अपना आंदोलन जारी रखा।

#### मिस अमेरिका का विरोध

तस्वीर साभार: BBC

दूसरी लहर की नारीवादियों द्वारा सबसे प्रसिद्ध विरोध प्रदर्शनों में से एक ‘ब्रा बर्निग मिस अमेरिका मार्च’ है। 7 सिंतबर 1968 को महिलाओं ने अटलांटिक सिटी कन्वेंशन सेंटर के सामने ‘मिस अमेरिका प्रतियोगिता’ के विरोध में प्रदर्शन किया गया था। यह विरोध प्रदर्शन ‘न्यूयार्क रेडिकल वुमेन’ द्वारा आयोजित किया गया था। इस आंदोलन में नारीवादियों ने ‘फ्रीडम ट्रैश कैन’ के चारों ओर मार्च किया। इसमें उन्होंने उन चीज़ों को फेंक दिया जिन्हें वे महिला के उत्पीड़न का प्रतीक मानती थीं जैसे उंची एड़ी के सैंडल, मेकअप, हेयरस्प्रे, ब्रा और अन्य समान। प्रदर्शनकारियों ने कॉन्टेस्ट हॉल के अंदर वीमेंस लिबरेशन का बैनर लहराया। विरोध-प्रदर्शन को पूरे देश के समाचार पत्रों में कवर किया गया। ‘ब्रा बर्निंग’ की बात ने लोगों का ध्यान खींचा और यह बात नारीवादी संघर्ष की अहम घटना बनकर उभरी।

#### द लेडीज होम जर्नल सिट-इन (1970)

‘लेडीज होम जर्नल’ में जिस तरह महिलाओं को चित्रित किया जा रहा था उससे तंग आकर महिलाओं के एक समूह ने धरना-प्रदर्शन करना तय किया। 18 मार्च 1970 को नारीवादियों ने ‘द लेडीज होम जर्नल’ की कार्यशैली के खिलाफ आवाज़ बुलंद की और उसके ऑफिस के सामने धरना शुरू कर दिया। इसमें सौ से अधिक महिलाओं ने हिस्सा लिया था। प्रदर्शनकारियों ने 11 घंटे तक लगातार दफ्तर की घेराबंदी की गई थी। नारीवादियों की प्रमुख मांगों में शामिल थीं- महिला एडिटर इन चीफ की नियुक्ति और संपादकीय टीम में महिलाओं की नियुक्ति, महिलाओं के विषय पर लेख लिखने के लिए महिलाओं को वरीयता, पुरुष पूर्वाग्रहों को नज़रअंदाज करने की मांग, टीम में ब्लैक महिलाओं की नियुक्ति, महिलाओं के वेतन बढ़ाने की मांग, फ्री डे-केयर सर्विस की मांग, महिलाओं को नीचा दिखाने वाले विज्ञापन या महिलाओं का शोषण करने वाली कंपनियों के विज्ञापन चलाना बंद करना।

#### समान अधिकार संशोधन मार्च

नारीवादी आंदोलन की दूसरी लहर के प्रमुख कारणों में से एक ‘समान अधिकार संशोधन’ की मांग भी थी। समान अधिकार संशोधन, अमेरिका के संविधान में एक प्रस्तावित संशोधन था जिसमें सभी नागरिकों के लिए बिना किसी लैंगिक भेदभाव के समान कानूनी अधिकारों को देने के लिए बनाया गया था। महिलाओं को पुरुषों के समान अधिकार देने की मांग में यह संशोधन मील का पत्थर बना। इसका पहला ड्राफ्ट एलिस पॉल और क्रिस्टल ईस्टमैन ने दिसंबर 1923 में क्रांग्रेस के सामने रखा था। साल 1972 में कांग्रेस के द्वारा पारित किया गया। इस संशोधन का इलिनोइस जैसे कुछ राज्यों ने हठपूर्वक विरोध किया।

‘नेशनल ऑर्गनाइजेशन फॉर वीमन’ जैसे संगठन ने इस ओर ध्यान दिया। मई 1976 में पहला विशाल प्रदर्शन स्प्रिंगफिल्ड में हुआ। इस प्रदर्शन में ‘नेशनल ऑर्गनाइजेशन फॉर वीमन’ की ओर से 16,000 प्रदर्शनकारियों ने हिस्सा लिया। इस संगठन की ओर से समान अधिकारों की मांग में मार्च चलते रहे। 1980 में ‘मदर्स डे’ पर शिकागो में समान अधिकारों की मांग में 90,000 लोग सड़कों पर उतरें। हालांकि, इलिनोइस लगातार अपना विरोध जारी रखे हुए था, लेकिन समान अधिकार संशोधन की मांग के लिए होनेवाले मार्च महिला आंदोलनों के प्रयासों को परिभाषित करने के लिए मुख्य बना।

#### ‘टेक बैक द नाइट’

‘टेक बैक द नाइट’) एक प्रमुख अंतरराष्ट्रीय आंदोलन और संगठन है। इसका लक्ष्य सभी रूपों में यौन हिंसा और घरेलू हिंसा को समाप्त करना है। हर साल दुनिया के 30 से अधिक देशों में कार्यक्रम आयोजित किए जाते हैं। कार्यक्रम में बलात्कार, यौन उत्पीड़न और घरेलू हिंसा के खिलाफ सीधी कार्रवाई की मांग के लिए विरोध-प्रदर्शन, रैलियां निकलती हैं। साल 1970 से वर्तमान तक ‘टेक बैक द नाइट’ के झंडे तले रात में मार्च और रैलियां महिला समानता की मांग में दुनियाभर में निकलती आ रही हैं। 1978 में ‘टेक बैक द नाइट’ इवेंट्स के तहत सैन फ्रांसिस्को में पोर्नोग्राफी के खिलाफ एक बड़ा विरोध प्रदर्शन हुआ।

‘टेक बैक द नाइट’ का प्रमुख मार्च 1 अक्टूबर 1975 में फिलाडेल्फिया, पेनसिल्वेनिया में आयोजित किया गया था। मार्च में एक माइक्रोबायोलॉजिस्ट सुज़ैन अलेक्जेंडर स्पीथ की अकेले घर जाते समय चाकू से हुई हत्या के बाद महिलाएं बड़ी संख्या में रात में सड़कों पर मोमबत्ती लेकर निकलीं। यह रैली महिलाओं के खिलाफ होनेवाली यौन हिंसा की घटनाओं के विरोध में थी। ‘टेक बैक द नाइट’ मार्च वर्तमान में भी हर साल दुनियाभर के कई शहरों में होता है। इसमें महिलाएं सड़क पर यौन हिंसा के विरोध में रात में हाथ में मोमबत्ती लिए रैलियां निकालती हैं।

#### द मार्च फॉर वीमन्स लाइव्स

महिलाओं के शरीर की स्वायत्ता और प्रजनन अधिकारों की मांग के लिए ‘वीमन्स लाइव्स’ मार्च निकाला गया। संख्या बल में ताकत होती है और इस मार्च में शामिल महिलाओं की संख्या यह बात मज़बूत करती दिखी। 25 अप्रैल 2005 में नेशनल मॉल, वाशिंगठन पर 500,000 से 800,000 के बीच प्रदर्शनकारी सड़कों पर उतरें। इस प्रदर्शन में सुसान सरंडन, व्हूपी गोल्डबर्ग और कैथलीन टर्नर जैसी हस्तियों ने भी भाग लिया था। इसका आयोजन बड़ी संख्या में महिला संगठनों ने मिलकर किया था। इस विरोध-प्रदर्शन में विशेष रूप से तत्कालीन राष्ट्रपति जॉर्ज डब्ल्यू बुश की गर्भसमापन-विरोधी नीतियों को टारगेट किया गया था।



मैं पूजा राठी पश्चिमी उत्तर-प्रदेश के मुज़फ़्फ़रनगर की रहने वाली हूँ। अपने आसपास के माहौल मे फ़िट नहीं बैठती हूँ।सामाजिक रूढ़िवाद, जाति-धर्मभेद, असमानता और लैंगिक भेद में गहरी रूचि है। नारीवाद व समावेशी विचारों की पक्षधर हूँ। खुद को एक नौसिखिया मानती हूँ, इसलिए सीखने की प्रक्रिया हमेशा जारी रखती हूँ।

### भारत में नारीवादी सोच को आगे बढ़ाने में हमारी मदद करें

फेमिनिज़म इन इंडिया एक ऐसा नारीवादी मीडिया प्लैटफॉर्म है जो आज अलग-अलग सामाजिक-राजनीतिक और आर्थिक पृष्ठभूमि से आनेवाले युवाओं की आवाज़ को आप तक पहुंचा रहा है। लेकिन एक नारीवादी प्लैटफॉर्म को बनाने और आगे बढ़ाने के लिए पैसे, वक़्त और कई कोशिशों की ज़रूरत होती है। आपका एक छोटा सा योगदान हमें आगे बनाए रखने में एक अहम भूमिका निभा सकता है।

» शेयर करें

### Leave a ReplyCancel reply

### 2024 चुनाव पर FII की कवरेज पढ़ें

#### फेमिनिज़म इन इंडिया के सदस्य बनें। समावेशी नारीवादी संस्था को सहयोग दें।

#### लोकप्रिय लेख

#### पैड खरीदने में माँ को आज भी शर्म आती है

4min read | Jun 14, 2017

#### लैंगिक समानता : क्यों हमारे समाज के लिए बड़ी चुनौती है?

3min read | Dec 18, 2017

#### उफ्फ! क्या है ये ‘नारीवादी सिद्धांत?’ आओ जाने!

5min read | Oct 18, 2016

#### इन 15 महिलाओं ने भारतीय संविधान बनाने में दिया था अपना योगदान

8min read | Nov 28, 2018

#### भारत में स्त्री विमर्श और स्त्री संघर्ष: इतिहास के झरोखे से

10min read | Feb 2, 2017

#### पितृसत्ता क्या है? – आइये जाने

4min read | May 17, 2017

#### चन्नार क्रांति : दलित महिलाओं की अपने ‘स्तन ढकने के अधिकार’ की लड़ाई

4min read | Mar 4, 2020

#### ट्रेंडिंग लेख

#### चरित्रहीनः समाज में औरतों के लिए बनाई गई रूढ़ियों की कहानी

4min read | Apr 7, 2023

#### हमारे स्कूलों से क्यों नदारद है सावित्रीबाई फुले की कहानी?

4min read | Apr 6, 2023

#### सईदा बानो: भारत की पहली महिला रेडियो एंकर जिन्हें सरहद पार से भी लिखे जाते थे खत| #IndianWomenInHistory

4min read | Apr 6, 2023

#### महिलाओं और हाशिये के वर्ग के जीवन में डिजिटल ट्रेनिंग के ज़रिये बदलाव लाता ‘सूचनाप्रेन्योर’

7min read | Apr 11, 2023

#### सोशल मीडिया पर सेक्सिट कॉन्टेंट कैसे बन रहा है मुनाफ़ा कमाने का ज़रिया

4min read | Apr 7, 2023

#### रिप्रोडक्टिव कोअर्शन: प्रजनन संबंधी हिंसा का एक क्रूर रूप

4min read | Apr 5, 2023

#### वर्ल्ड एथलेटिक्स की ट्रांस महिलाओं पर रोक ट्रांस समुदाय को खेलों से दूर रखने का एक और ज़रिया

5min read | Apr 5, 2023

#### Follow FII channels for latest updates

## संबंधित लेख

#### अंबिका धुरंधर : भारत की आर्ट स्कूल से प्रशिक्षित पहली महिला कलाकार#IndianWomenInHistory

5min read | Sep 5, 2024

#### मृणाल गोरे: सामाजिक परिवर्तन लाने वाली ‘पानी वाली बाई’#IndianWomenInHistory

4min read | Sep 4, 2024

#### दीपा नौटियाल: उत्तराखंड की वो महिला जिसने शराबबंदी के खिलाफ़ महत्वपूर्ण लड़ाई लड़ी#IndianWomenInHistory

4min read | Sep 3, 2024

### FII का नारीवादी न्यूज़लेटर

साइन-अप करें हमारे साप्ताहिक नारीवादी न्यूज़लेटर के लिए!

Email

First Name

Last name

Please wait...

सब्सक्राइब

#### Thank you for signing up!





फ़ेमिनिज़म इन इंडिया एक समावेशी नारीवादी मीडिया संस्थान है, जो नारीवाद पर समझ विकसित करने और नारीवादी संवेदनशीलता को बढ़ाने की दिशा में काम करता है।।

© FII Media Private Limited | All rights reserved

Search for:



×

Accessibility Tools

- Increase TextIncrease Text
- Decrease TextDecrease Text
- GrayscaleGrayscale
- High ContrastHigh Contrast
- Negative ContrastNegative Contrast
- Light BackgroundLight Background
- Links UnderlineLinks Underline
- Readable FontReadable Font
- ResetReset